《发兰溪午泊严州登北高峰》
明代·李孙宸

早发兰阴兴未穷，高峰又复蹑晴空。婺华西隔应分彩，岳帝东来别有宫。

烟树倒悬江影出，春花犹映夕阳红。客怀正判逢僧话，莫遣征帆促晚风。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。